
	1.
	Noteikumu projekts
2.1. atzinums – Aizsardzības ministrijas sagatavots dokuments, kas apliecina projekta pieteikumā minētā produkta atbilstību militārās jomas produktam, kas atbilst būtiskām drošības interesēm vai divējāda lietojuma produktu specifikai;
	Iebildums
Lūdzam labot noteikumu projekta punktu ievērojot piedāvāto redakciju, ņemot vērā to, ka Aizsardzības ministrija nevērtē divejāda lietojuma projektus atzinuma ietvarā, kā tas tika ietverts arī Noteikumos par aizdevumiem ar kapitāla atlaidi lielo investīciju projektu atbalstam.
Piedāvātā redakcija
Aizsardzības ministrijas sagatavots dokuments par militārā projekta atbilstību būtiskām drošības interesēm, kas saistītas ar ieroču, munīcijas un militārā aprīkojuma ražošanu.
	Eduards Gvido Alksnis (AM)

	2.
	Noteikumu projekts
15. Aizsardzības ministrija 20 darbdienu laikā pēc gala saņēmēja iesnieguma saņemšanas izsniedz šo noteikumu 14. punktā minēto atzinumu, ja projekts atbilst militāra vai divējāda lietojuma produktu specifikai. Aizsardzības ministrija var pagarināt atzinuma izsniegšanas termiņu par 10 darbdienām, ja pastāv objektīvi apstākļi.
	Iebildums
Lūgums labot noteikumu punktu ievērojot piedāvāto redakciju. Jāņem vērā, ka atkarībā no tā, vai komersants (gala saņēmējs) ir vai nav saņēmis speciālo atļauju (licenci) komercdarbībai ar Eiropas Savienības Kopējā militāro preču sarakstā minētajām precēm, var atšķirties atzinuma sniegšanas periods.
Piedāvātā redakcija
Aizsardzības ministrija 20 darba dienu laikā pēc gala saņēmēja iesnieguma saņemšanas izsniedz šo noteikumu 2.1. punktā minēto atzinumu, ja ir konstatēta atbilstība būtiskām drošības interesēm, kas saistītas ar ieroču, munīcijas un militārā aprīkojuma ražošanu. un komersants ir saņēmis speciālo atļauju (licenci) komercdarbībai ar Eiropas Savienības Kopējā militāro preču sarakstā minētajām precēm. Gadījumā, ja komersants nav saņēmis speciālo atļauju (licenci) komercdarbībai ar Eiropas Savienības Kopējā militāro preču sarakstā minētajām precēm, 2.1. punktā minēto atzinumu Aizsardzības ministrija 4 (četru) mēnešu laikā no Pieprasījuma saņemšanas. Ja objektīvu apstākļu dēļ minētajos termiņos nav iespējams sniegt Atzinumu, Ministrija šo termiņu var pagarināt, rakstiski par to informējot sabiedrību "Altum" pirms noteikto termiņu iestāšanās.
	Eduards Gvido Alksnis (AM)

	3.
	Noteikumu projekts
17. Lai nodrošinātu prioritāro projektu kārtību, sabiedrība “Altum” izveido komisiju ar Aizsardzības ministrijas un Ekonomikas ministrijas pārstāvjiem, kas nosaka projektu prioritāro sarakstu ņemot vērā šādus kritērijus:
	Iebildums
Lūdzam precizēt punktu, norādot, ka, veidojot projektu priroritāro sarakstu, vērtējums par aizsardzības spēju nozīmi ir prioritārs pret projekta plānoto apgrozījumu. Lūdzam anotācijā precizēt un papildināt skaidrojumu Komisijas nepieciešamībai un Aizsardzības ministrijas lomu tajā; kā arī precizēt anotācijas tekstu, ņemot vērā, ka priekšroka, kā izriet no anotācijas, tiks dota projektiem ar augstāku apgrozījumu.
Piedāvātā redakcija
-
	Eduards Gvido Alksnis (AM)

	4.
	Noteikumu projekts
53.7. atzinumu par gala saņēmēja projekta atbilstību militārai vai divējāda lietojuma produkta specifikai;
	Iebildums
Lūgums labot noteikumu punktu ievērojot piedāvāto redakciju.
Piedāvātā redakcija
2.1. punktā ietverto atzinumu.
	Eduards Gvido Alksnis (AM)

	5.
	Noteikumu projekts
54. Gala saņēmējam, kas īsteno projektu militārā vai divējāda lietojuma jomā, lai saņemtu šo noteikumu 2.1. apakšpunktā minēto atzinumu, jāiesniedz Aizsardzības ministrijā iesniegums, kurā aprakstīta šāda informācija:
	Iebildums
Lūdzam pārveidot šo noteikumu punktu piedāvātajā redakcijā. 
Piedāvātā redakcija
Gala saņēmējam, kas īsteno projektu militārā jomā, lai saņemtu šo noteikumu 2.1. apakšpunktā minēto atzinumu, jāiesniedz Aizsardzības ministrijā attiecīgu iesniegumu, kura formu nosaka Aizsardzības ministrija un, kas tiek publicēta Aizsardzības ministrijas oficiālajā mājaslapā.
	Eduards Gvido Alksnis (AM)

	6.
	Noteikumu projekts
56. Aizsardzības ministrijai ir tiesības pieprasīt gala saņēmējam iesniegt papildus informāciju, kas nepieciešama, lai sniegtu šo noteikumu 2.1. apakšpunkta atzinumu.
	Iebildums
Lūdzam sniegt skaidrojumu, kāda varētu būt papildus sniedzamā informācija no Aizsardzības ministrijas, kas jau nebūtu ņemta vērā izskatot projekta atbilstību būtiskām drošības interesēm.
Piedāvātā redakcija
-
	Eduards Gvido Alksnis (AM)

	7.
	Anotācija (ex-ante)
7.4. Projekta izpildes ietekme uz pārvaldes funkcijām un institucionālo struktūru
	Iebildums
Aizsardzības ministrija nesniedz atzinumus par projektu atbilstību divejāda lietojuma specifikai. Lūgums koriģēt šo sadaļu, ievērojot piedāvāto redakciju.
Piedāvātā redakcija
Aizsardzības ministrija sniegs atzinumu par projekta atbilstību būtiskām drošības interesēm, kas saistītas ar ieroču, munīcijas un militārā aprīkojuma ražošanu.
	Eduards Gvido Alksnis (AM)

	8.
	Noteikumu projekts
2.7.7. tas nesadarbojas ar Krievijas Federāciju un Baltkrievijas Republiku;
	Priekšlikums
Lūgums sniegt skaidrojumu, kā šis kritērijs tiks pārbaudīts praksē.
Piedāvātā redakcija
-
	Eduards Gvido Alksnis (AM)

	9.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam koriģēt sadaļu "Kopīgie nosacījumi, lai pieteiktos atbalstam", ievērojot piedāvāto redakciju.
Piedāvātā redakcija
Eiropas Komisija ir vairākkārt izteikusi aicinājumu dalībvalstīm stiprināt aizsardzības industriju, jo īpaši ar Balto grāmatu par Eiropas aizsardzības nākotni un identificētu piecu pīlāru plānu (ReARM Europe), lai veicinātu militāro līdzekļu ātru izvietošanu visā Eiropas Savienībā.
	Eduards Gvido Alksnis (AM)

	10.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam koriģēt Anotāciju sadaļā "Projekta mērķis", ievērojot piedāvāto redakciju.
Piedāvātā redakcija
AM atzinumā konstatē plānotā projekta atbilstību būtiskām drošības interesēm, kas saistītas ar ieroču, munīcijas un militārā aprīkojuma ražošanu. Ņemot vērā, ka informācija par Noteikumu projektā paredzētās atlases izsludināšanu tiks publicēta pirms faktiskās atlases uzsākšanas, lai sabiedrība “Altum” jau pieteikuma iesniegšanas brīdī zinātu, pēc kurām Noteikumu projekta normām izvērtēt projektu un komersants pieteikuma iesniegšanas brīdī varētu apliecināt, ka tas īstenos projektu militārā jomā paredzēts, ka komersantam būs jāvēršas AM ar iesniegumu atzinuma saņemšanai. Lai saņemtu atzinumu, komersantam jāvēršas AM ar iesniegumu, kuram pievienots apraksts par militārā projekta atbilstību drošības interesēm, kas saistītas ar ieroču, munīcijas un militārā aprīkojuma ražošanu (turpmāk – apraksts).
Lai saņemtu atzinumu, komersantam jāvēršas Aizsardzības ministrijā ar iesniegumu, kuram pievienots apraksts par militārā projekta atbilstību būtiskām drošības interesēm, kas saistītas ar ieroču, munīcijas un militārā aprīkojuma ražošanu (turpmāk – apraksts).

Lai saņemtu atzinumu, komersantam jāvēršas Aizsardzības ministrijā ar iesniegumu, kuram pievienots apraksts par militārā projekta atbilstību būtiskām drošības interesēm, kas saistītas ar ieroču, munīcijas un militārā aprīkojuma ražošanu (turpmāk – apraksts). Aprakstā tiek norādīta sekojoša informācija:

1)Informācija par militārā projekta būtību (kādi produkti tiks ražoti, kāds ir plānotais ražošanas apjoms, jaudas un jebkura cita informācija, kas palīdz izvērtēt produkta pielietojumu, unikalitāti un citus aspektus)
2) Komersanta līdzšinējā pieredze tāda paša vai līdzīga militārā projekta īstenošanā
3) Saikne ar Latvijas Nacionālo bruņoto spēku ilgtermiņa attīstību (ja attiecināms, norādot informāciju, balstoties uz, piemēram, Nacionālo bruņoto spēku ilgtermiņa attīstības 2025 –2036 kopsavilkumu, Aizsardzības industrijas un inovāciju atbalsta stratēģiju 2025 – 2036, , Vadlīnijām aizsardzības un drošības industrijas iesaistei aizsardzības spēju stiprināšanā)
4) Sadarbība ar Latvijas un NATO/ES valstu bruņotajiem spēkiem (norādot visas līdzšinējās sadarbības, noslēgtos līgumus, dalību iepirkumos, tirgus izpētēs, testos, mācībās u.c. sadarbības formātos)
5) Plānotais noieta tirgus (potenciālie klienti, tirgus segmenti, ģeogrāfiskās teritorijas)
6) Projekta partneri (norādīt visus projekta īstenošanā iesaistītos partnerus – gan tos, ar kuriem jau ir līgumiskas vienošanās, gan tos, ar kuriem vēl notiek sarunas, gan tos, kurus vēl plānots uzrunāt)
7) Projekta finansētāji, investori (norādīt gan tos, ar kuriem jau ir uzņemtas saistības (hard commitment), gan tos, kuri ir pauduši atbalstu iesaistīties pie noteiktiem apstākļiem (soft commitment). 
Vienlaikus, Aizsardzības ministrija var lūgt komersantam iesniegt papildus informāciju, kas var būt nepieciešama, lai izvērtētu plānotā projekta atbilstību būtiskām drošības interesēm, kas saistītas ar ieroču, munīcijas un militārā aprīkojuma ražošanu
	Eduards Gvido Alksnis (AM)

	11.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam koriģēt Anotāciju sadaļā "Atbalsta mērķauditorija", ievērojot piedāvāto redakciju.
Piedāvātā redakcija
Atbalsts paredzēts tikai militārās jomas projektiem, par kuriem ir izsniegts šo noteikumu 2.1. punktā minētais atzinums vai divejāda lietojuma projektiem, kuriem nav jāsaņem 2.1. punktā minētais atzinums.
	Eduards Gvido Alksnis (AM)

	12.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam koriģēt Anotāciju sadaļā "Kopsavikums", zem Risinājuma apraksta, ievērojot piedāvāto redakciju.
Piedāvātā redakcija
Atbalsta programmu administrē sabiedrība “Altum”. Lai pieteiktos atbalstam, vispirms jāsaņem AM atzinums. AM atzinums ir dokuments, kas apliecina militārā projekta atbilstību būtiskām drošības interesēm, kas saistītas ar ieroču, munīcijas un militārā aprīkojuma ražošanu. Saņemot AM atzinumu, gala saņēmējs iesniedz sabiedrībā “Altum” projekta pieteikumu, kam pievienots AM atzinums, un citi nepieciešamie dokumenti. Ja projekts neatbilst būtiskām drošības interesēm AM atzinumu neizsniedz. Pēc projekta izvērtēšanas un apstiprināšanas, sabiedrība “Altum” noslēdz civiltiesisku līgumu ar gala saņēmumu par aizdevumu ar kapitāla atlaidi vai civiltiesisku līgumu ar gala saņēmēju un citu finansētāju, ja paredzēta garantija ar kapitāla atlaidi.
 
	Eduards Gvido Alksnis (AM)

	13.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzu precizēt sadaļu "Problēmas apraksts" ar piedāvāto redakciju:
Piedāvātā redakcija
Lai apzinātu esošo aizsardzības industrijas spēju priekšrocības, kā arī pastāvošos izaicinājumus, AM sadarbībā ar Ekonomikas ministriju (turpmāk – EM), Latvijas Investīciju un attīstības aģentūru (turpmāk – LIAA) un nozares asociācijām veic visaptverošu aizsardzības industrijas spēju izpēti un kartēšanu, t.sk., par aizsardzības industrijas pienesumu Latvijas tautsaimniecībai.
	Varis Prudņikovs (AM)

	14.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzu preiczēt anotācijas sadaļu 1.3. Pašreizējā situācija, problēmas un risinājumi ar piedāvāto redakciju:
Piedāvātā redakcija
Eiropas Komisija 2025. gada 19. martā ir publiski paudusi nostāju ar Balto grāmatu par Eiropas aizsardzības nākotni un identificētu piecu pīlāru plānu (ReARM Europe), kā palielināt ES aizsardzības nozarei pieejamo finansējumu, paredzot vērienīgu aizsardzības paketi, kas ES dalībvalstīm nodrošinātu finansiālas iespējas, lai stimulētu investīciju pieaugumu aizsardzības stiprināšanā.
	Varis Prudņikovs (AM)



